Diari Oficial de la Generalitat Valenciana


Sumari del DOGV 5961, del 24-02-2009 (2009/2096)

ACORD de 20 de febrer de 2009, del Consell, de declaració d'interés general, a l'efecte de la posterior declaració d'àrea industrial prioritària, de l'actuació de promoció de sòl industrial de l'ampliació del Parc Empresarial Nuevo Tollo, a Utiel.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2096


Data del document
:   20-02-2009

Organisme emissor
:   Conselleria d'Indústria, Comerç i Innovació

Tipus de document
:   Acord

Descriptors 

:   * Utiel
    * administració local
    * pla d'urbanisme

ACORD de 20 de febrer de 2009, del Consell, de declaració d'interés general, a l'efecte de la posterior declaració d'àrea industrial prioritària, de l'actuació de promoció de sòl industrial de l'ampliació del Parc Empresarial Nuevo Tollo, a Utiel. [2009/2096]  
El Consell, en la reunió del dia 20 de febrer de 2009, va adoptar l'acord següent:  
Primer  
L'Ajuntament d'Utiel, en sessió plenària del dia 28 de febrer de 2008, va adoptar l'acord que en la seua part dispositiva es transcriu:  
«Primer. Aprovar el conveni de col·laboració entre la Generalitat, a través de la Conselleria d'Indústria, Comerç i Innovació, i l'Ajuntament d'Utiel, per a la gestió i l'actuació en una àrea de sòl industrial al municipi, ampliació de Nuevo Tollo, i subscriure'l.  
Segon. Autoritzar l'alcaldia per a tots els actes que calga realitzar en compliment del present acord.  
Tercer. Notificar el present acord a la Conselleria d'Indústria, Comerç i Innovació, així com a l'Intervenció i la Tresoreria d'este ajuntament, als efectes oportuns».  
Segon  
El Consell, en la reunió de 8 de febrer de 2008, va acordar aprovar el conveni de col·laboració a subscriure entre la Generalitat, a través de la Conselleria d'Indústria, Comerç i Innovació, i l'Ajuntament d'Utiel, per a la gestió i actuació en una àrea de sòl industrial al municipi, i autoritzar-ne la consellera d'Indústria, Comerç i Innovació per a la firma.  
Tercer  
L'article 262 de la Llei 16/2005, de 30 de desembre, de la Generalitat, Urbanística Valenciana, en la redacció que en fa l'article 75 de la Llei de la Generalitat 16/2008, de 22 de desembre, de la Generalitat, regula les àrees prioritàries, i concretament l'apartat 6 fa extensibles les disposicions establides en el mateix precepte per a les àrees residencials prioritàries a les actuacions destinades a la promoció de sòl industrial, i establix que per a això han de ser declarades d'interés general per acord del Consell, i promogudes per les administracions públiques i els seus agents.  
Quart  
El conveni que se subscriurà per a l'actuació prevista a Utiel entre l'Ajuntament d'Utiel i la Generalitat establix que esta actue a través de la Conselleria d'Indústria, Comerç i Innovació que al seu torn ho farà a través de l'empresa pública Seguretat i Promoció Industrial Valenciana, SA, que en depén, amb la qual cosa l'actuació és de promoció pública i gestió directa autonòmica.  
Per tot això, vist el contingut del conveni a subscriure i a proposta de la consellera d'Indústria, Comerç i Innovació, el Consell  
ACORDA  
Primer  
Declarar d'interés general, a l'efecte de la posterior declaració com a àrea industrial prioritària, l'actuació de promoció de sòl industrial consistent en l'ampliació del parc empresarial Nuevo Tollo, d'Utiel, segons conveni a subscriure entre la Generalitat i l'Ajuntament d'Utiel, per aplicar el que preveu l'article 262 de la Llei 16/2005, de 30 de desembre, de la Generalitat, Urbanística Valenciana.  
Segon  
Ordenar la publicació del present acord en el Diari Oficial de la Comunitat Valenciana.  
Contra el present acord les persones interessades podran interposar recurs contenciós administratiu en el termini de dos mesos, comptats a partir de l'endemà de la publicació d'este acord en el Diari Oficial de la Comunitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'ha disposat en l'article 10 i concordants de la Llei Reguladora de la Jurisdicció Contenciosa Administrativa. Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació d'este acord en el Diari Oficial de la Comunitat Valenciana, d'acord amb el que s'ha disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 20 de febrer de 2009  
El vicepresident primer i secretari del Consell,  
VICENTE RAMBLA MOMPLET